Hakha Chin | Laiholh

2026 ah Kum 7 caah Cozah Sianginn ah min peknak

Na fa kha Kum 7 a kim tikah sianginn ah min pek cu an fimcawnnak khualtlawnnak caah a biapi tukmi a si. Victoria ahcun, na fa nih an pawngkam cozah sianginn (‘umnak khuachung sianginn’) ah min pek khawhnak covo a ngei. Na umnak khuachung sianginn cu sianginn zone nih na umnak hmun caah a khiahmi a si. Na umnak khuachung sianginn a si lomi sianginn dang zong ah na sok khawh. Hmunhma a um ahcun sianginn nih na fa kha min an khumh awk a si.

# 2026 ca ka fa Kum 7 caah zeitindah min ka pek lai?

Na fa primary sianginn nih Kum 7 Chiahchungnak sohluah khawpi an in pek lai i na phih **i Ningani 9 May 2025** hlan ah na khirh tthan a herh. Kan website zong ah sohluah na hmuh khawh: [vic.gov.au/moving-primary-secondary-school-information-parents-and-carers](http://www.vic.gov.au/moving-primary-secondary-school-information-parents-and-carers)

Na duh deuhmi cozah sianginn sang 3 tiang sohluah ah cazin na ttial khawh. Catholic asiloah Independent sianginn ah min pek na duh ahcun, min cazin pekning lam dang na zulh a herh. An website ah konglam tam deuh na hmuh khawh:

* Catholic sianginn hna: [vcea.catholic.edu.au/choosing-a-catholic-school/](https://vcea.catholic.edu.au/choosing-a-catholic-school/)
* Independent sianginn hna: [is.vic.edu.au/independent-schools/](https://is.vic.edu.au/independent-schools/)

# Ka umnak khuachung sianginn le ka pawngkam i sianginn dang hna kha zeitindah ka hmuh khawh hna lai?

Ka Sianginn Kawl (Find my School) timi website ah na umnak khuachung sianginn kha na hmuh khawh:

1. Na browser chung ah [findmyschool.vic.gov.au](http://www.findmyschool.vic.gov.au) ti ttial luh.
2. ‘Thawknak caah na umnak kha luh’ (Enter your address to get started) timi tangah na umnak hmun kha luh.
3. ‘Enrolment Year’ tangah 2026 kha thim.
4. ‘School type’ tangah ‘Secondary’ le ‘7’ kha thim.

Cu hnu ah map nih na umnak pawngkam sianginn kha a langhter lai. Sianginn he pehtlaihnak konglam cu map kehlei ah hmuh khawh a si. A tanglei ah na ttum ahcun na address he aa naih bikmi cozah sianginn pa nga cazin na hmuh lai.

# Kan umnak khuachung sianginn a si lomi cozah sianginn sang dang ah ka sok kho lai maw?

A si, na umnak khuachung (hmun chiahmi) sianginn si loin sianginn dang ah na sok khawh. Hmunhma a um ahcun sianginn nih na fa kha min an khumh awk a si.

# Sianginn nih soknak kha zeitindah biapi ah an chiah?

Sianginn nih an zone chung ah a ummi siangngakchia vialte kha min an khumh dih hna lai. Sianginn nih an zone leng ah a ummi siangngakchia hna ca zong ah hmunhma a um ahcun min khumhnak an tuah awk a si.

Sianginn pakhat nih an zone lenglei ah a ummi siangngakchia vialte a lak khawh hna lo ahcun, hi hna caah soknak cu biapi ah chiah a si lai:

1. sianginn ah aa khatmi zungzal umnak hmun ah a um i caankhatte ah hi sianginn ah a kai vemi unau a ngeimi siangngakchia caah
2. cun an inn le sianginn naih ning in siangakchia dang vialte caah.

Sianginn hmun leng ah a ummi siangngakchia hna zong thil sining a hlei in a um tikah zaangfahnak hrambunhin min khumh khawh ding ruah an si.

# Sohluah ka ap hnu ah ka konglam aa thleng ahcun zeitin a si lai?

Na fa primary sianginn kha a rannak in pehtlaih, cun na sohluah kha an in tharchuahpiak lai.

# Sawmnak (offer) ka hmuh lo ahcun ka duh deuhmi secondary sianginn ah nawlnak ka tuah kho lai maw?

A si, na duhmi secondary sianginn caah nawlnak na tuah khawh. Na nawlnak tuah awkah bu i Nawlnak Sohluah kha na hman khawh. Na fa primary sianginn nih nawlnak tuahnak konglam aa telmi hi catlap copy pakhat an in pek lai.

# Kum 7 chiahchungnak kong he pehtlai in konglam tam deuh khoika ah dah ka hmuh khawh lai?

Kum 7 chiahchungnak ning kong he pehtlai in konglam ca kha online in hika ah na hmuh khawh: [vic.gov.au/moving-primary-secondary-school-information-parents-and-carers](https://www.vic.gov.au/moving-primary-secondary-school-information-parents-and-carers). Na fa primary sianginn ah konglam zong na hal khawh hna.

Konglam ca leh bawmhnak na herh ahcun, zaangfahnak tei n na fa primary sianginn he bia i ruah.

# Bawmhnak caah ho dah ka pehtlaih hnga?

Na fa primary sianginn i Kum 6 Coordinator, Tthialnak Coordinator asiloah Saya ngan bik nih Kum 7 chiahchungnak kong he pehtlai in biahalnak na ngeih ahcun an in bawmh khawh.

## Athahnemmi link hna

Ka Sianginn (my School) kawl – [findmyschool.vic.gov.au](http://www.findmyschool.vic.gov.au)

School hmun pawl – [vic.gov.au/school-zones](http://www.vic.gov.au/school-zones)

Sianginn ah minkumhnak – [vic.gov.au/how-choose-school-and-enrol](https://www.vic.gov.au/how-choose-school-and-enrol)

Sianginn sang ah i tthialnak – [vic.gov.au/moving-primary-secondary-school-information-parents-and-carers](https://www.vic.gov.au/moving-primary-secondary-school-information-parents-and-carers)

Pumtlinglo sinak le itel dihmi fimcawnnak – [vic.gov.au/disability-and-inclusive-education](https://www.vic.gov.au/disability-and-inclusive-education)

## Biahalnak tlangpi

Email: [enquiries@education.vic.gov.au](mailto:enquiries@education.vic.gov.au)

Fawn: [1800 338 663](tel:1800338663)

## 2025-26 caah Caankhiahmi

|  |  |
| --- | --- |
| 2025 Nithla hna | Cawlcanghnak |
| Nilini 24 April 2025 hlan tiang | Primary sianginn nih kum 6 siangngakchia a ngeimi chungkhar hna sinah kum 6 in 7 tiang Chiahchungnak Konglam ca an pek hna lai. Mah ca ah cun 2026 Kum 7 Chiahchungnak caah form aa tel. |
| Ningani 9 May 2025 hlan tiang | **Nulepa le zohkhenhtu hna nih 2026 Kum 7 Chiahchungnak caah Sohluah cu an fale primary sianginn ah an ap.**  Na fa cu a tulio ah inn ah sianginn a kai asiloah cozah si lomi primary sianginn a kai lio a si ahcun, na duh deuhmi cozah secondary sianginn ah hmakhattein in sohluah kha ap. |
| Nihnihni 1 July 2025 | **Nulepa le zohkhenhtu hna cu 2026 siangkai kum caah an fale kum 7 chiahchungnak sawmnak kong kha cattial in theihter an si lai.** |
| Ningani 25 July 2025 | Nulepa/zohkhenhtu hna nih an duh deuhmi secondary sianginn ah nawlnak tuah khawhnak dongh ni. |
| Nihnihni 5 August 2025 hlan tiang | Secondary sianginn hna nih nulepa/zohkhenhtu hna sin ah an nawlnak a phichuak kong kha mah ni hlan ah cattial in theihternak an tuah hna lai. |
| Nihnihni 12 August 2025 hlan tiang | **Nulepa le zohkhenhtu hna nih Kum 7 Chiahchungnak Cohlannak Ca cu an fale primary sianginn ah an pek tthan hna lai.** |
| Nihnihni 19 August 2025 hlan tiang | Nulepa le zohkhenhtu hna nih an duh deuhmi secondary sianginn ah an nawlnak aa hlawh a tlin lo ahcun Regional Director (Peng chung Hruaitu) sinah nawlnak tuah khawhnak caan donghnak ni. |
| Ningani 10 October 2025 | Peng hna nih nulepa le zohkhenhtu hna kha Regional Director sinah an nawlnak a phichuak kong an chimh hna. |
| Nihnihni 9 December 2025 | **Secondary sianginn nih Kum 6 siangngakchia hna caah Cawnpiaknak Ni an tuah.** |